Oddaflug er fyrsta skáldsaga Guðrúnar fyrir fullorðna . Þetta er saga Katrínar Ketilsdóttur , manns hennar og fjögurra dætra - og sonarins sem þau misstu . Tilvera þeirra virðist í föstum skorðum en ekki er allt sem sýnist og undir liggja óuppgerð , sársaukafull mál . Leyfðu mér að líta á þessa hárspennu , sagði Loftur . Flestu þarftu nú að skipta þér af , sagði Katrín og rétti honum spennuna . Katrín dæsti . Þú ert nú stundum þreytandi , sagði hún og fór inn og kom að vörmu spori með lítil skæri . Hann klemmdi saman spennuna og því var ekki að neita að hún hélt lokkunum betur í skefjum . Ég varð nú heldur ekki vör við að þú hirtir mikið um hárgreiðsluna á henni Eddu . Hefði hún bara getað gert fyrir mig það eina , sem mig langaði til . Vertu ekki með þessa vitleysu , sagði Katrín afundin . Ykkur leið ágætlega saman . Hvar heldurðu að þú værir staddur ef þú hefðir ekki mig ? Og ég þig ? Hvað heldurðu að það sé margt fólk sem getur talað saman um beinlínis allt ? Fékkst að nota glósurnar mínar allan menntaskólann . Þú varst svoddan dauðans sleði í náminu . Það er einhver fjandans elfting í gulrótarbeðinu .